ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ - ΕΦΑΡΜΟΓΗ ΤΟΥ NέοΥ μηχανογραφημένοΥ σύστημαΤΟΣ διαμετακόμισης (NCTS)

Πίνακας περιεχομένων

1. Συνοπτική παρουσίαση και κύρια συμπεράσματα

2. Eισαγωγή

2.1. Ιστορικό

2.2. Το NCTS και οι οικονομικοί παράγοντες

2.3. Μέλλον του NCTS

3. Το πρόγραμμα NCTS και η εφαρμογή του στα κράτη μέλη της ΕΕ

3.1. Ανάπτυξη του προγράμματος NCTS

3.2. Εφαρμογή του NCTS στα κράτη μέλη της ΕΕ

3.3. Αξιολόγηση

4. Στάδιο εφαρμογής του NCTS στις άλλες χώρες

4.1. Στα συμβαλλόμενα μέρη της σύμβασης για το καθεστώς κοινής διαμετακόμισης

4.2. Εφαρμογή του NCTS σε άλλες χώρες

4.3. Αξιολόγηση

5. Συμπεράσματα

1. ΣΥΝΟΠΤΙΚΗ ΠΑΡΟΥΣΙΑΣΗ ΚΑΙ ΚΥΡΙΑ ΣΥΜΠΕΡΑΣΜΑΤΑ

Με την απόφαση αριθ. 105/2000/EΚ του Ευρωπαϊκού Κοινοβουλίου και του Συμβουλίου, της 17ης Δεκεμβρίου 1999 [1] ζητήθηκε η πλήρης εφαρμογή του νέου μηχανογραφημένου συστήματος διαμετακόμισης (NCTS) μέχρι τις 30 Ιουνίου 2003.

[1] ΕΕ L13, 19.01.2000, σ. 1

Στο άρθρο 1 σημείο 3 παράγραφος β της ίδιας απόφασης, ζητήθηκε από την Επιτροπή να ενημερώσει το Ευρωπαϊκό Κοινοβούλιο και το Συμβούλιο για κάθε καθυστέρηση όσον αφορά την εφαρμογή του NCTS.

Η παρούσα ανακοίνωση υπερβαίνει την προαναφερθείσα απαίτηση και περιλαμβάνει εμπεριστατωμένη επισκόπηση της κατάστασης όσον αφορά την εφαρμογή του NCTS όχι μόνο στα κράτη μέλη της ΕΕ, αλλά και στα συμβαλλόμενα μέρη της σύμβασης για το καθεστώς κοινής διαμετακόμισης και στις άλλες υποψήφιες χώρες.

Αναγνωρίζει, επίσης, τη θεμελιώδη συνεισφορά των τεσσάρων χωρών που βοήθησαν την έναρξη του NCTS στις 10 Μαΐου 2000 (Ισπανία, Ιταλία, Γερμανία και Ελβετία), οι οποίες ανέπτυξαν τις δικές τους εφαρμογές και άρχισαν διεθνή ανταλλαγή μηνυμάτων.

Σε κοινοτικό επίπεδο, όλα τα κράτη μέλη έχουν αναλάβει τη δέσμευση να τηρήσουν την προθεσμία που καθόρισαν το Ευρωπαϊκό Κοινοβούλιο και το Συμβούλιο. Ωστόσο, η Επιτροπή υπογραμμίζει ότι τα σχέδια του Βελγίου, της Φινλανδίας, της Γαλλίας, της Ιρλανδίας και της Πορτογαλίας επιβάλλουν αυστηρά χρονοδιαγράμματα για την τήρηση της προθεσμίας και διατηρεί συγκεκριμένες ανησυχίες σχετικά με την εφαρμογή του NCTS στην Αυστρία, την Ελλάδα και το Λουξεμβούργο λαμβανομένου υπόψη του έργου που θα πρέπει να φέρουν εις πέρας οι εν λόγω διοικήσεις.

Στο πλαίσιο της σύμβασης για το καθεστώς κοινής διαμετακόμισης, η Νορβηγία και η Ελβετία έχουν συνδέσει όλα τα τελωνεία τους με το σύστημα NCTS, ενώ η Τσεχική Δημοκρατία θα συνδεθεί πλήρως μέχρι το τέλος του Μαρτίου 2003. Η Ουγγαρία και η Σλοβακική Δημοκρατία θα αρχίσουν τις εργασίες πριν από την προσχώρησή τους. Η Επιτροπή ανησυχεί, ωστόσο, για την εφαρμογή του NCTS στην Πολωνία.

ΟΙ ΛΟΙΠΕΣ ΥΠΟΨΗΦΙΕΣ ΧΩΡΕΣ ΠΟΥ ΔΕΝ ΑΠΟΤΕΛΟΥΝ ΜΕΡΗ ΤΗΣ ΣΥΜΒΑΣΗΣ ΓΙΑ ΤΟ ΚΑΘΕΣΤΩΣ ΚΟΙΝΗΣ ΔΙΑΜΕΤΑΚΟΜΙΣΗΣ ΘΑ ΠΡΕΠΕΙ ΝΑ ΠΛΗΡΟΥΝ ΤΙΣ ΠΡΟΫΠΟΘΕΣΕΙΣ ΠΟΥ ΚΑΘΟΡΙΣΤΗΚΑΝ ΓΙΑ ΤΗ ΔΙΕΥΡΥΝΣΗ. Σ'ΑΥΤΟ ΤΟ ΠΛΑΙΣΙΟ, Η ΚΑΤΑΣΤΑΣΗ ΣΤΗ ΛΕΤΟΝΙΑ ΘΑ ΧΡΕΙΑΣΤΕΙ ΣΤΕΝΗ ΠΑΡΑΚΟΛΟΥΘΗΣΗ.

2. EΙΣΑΓΩΓΗ

2.1. Ιστορικό

Το Δεκέμβριο 1995, βάσει πρότασης της Διάσκεψης των Προέδρων, το Κοινοβούλιο αποφάσισε σε συνεδρίαση της ολομέλειας να συγκροτήσει προσωρινή εξεταστική επιτροπή για τη διερεύνηση των ισχυρισμών περί παραβιάσεως ή κακής διαχείρισης του συστήματος κοινοτικής διαμετακόμισης [2].

[2] ΕΕ C 7, 12.01.1996, σ. 1

Με τη δημοσίευση της απόφασης 210/97/ΕΚ της 19ης Δεκεμβρίου 1996 [3], το Ευρωπαϊκό Κοινοβούλιο και το Συμβούλιο ζήτησαν ρητώς τη μηχανοργάνωση της κοινοτικής διαμετακόμισης και καθόρισαν το 1998 ως καταληκτική προθεσμία για την εφαρμογή της.

[3] ΕΕ L33, 04.02.1997, σ. 24

Η έκθεση της προσωρινής εξεταστικής επιτροπής και οι συστάσεις της υποβλήθηκαν στις 20 Φεβρουαρίου 1997 (Έγγραφο PE 220.895/fin).

Τα μέλη της προσωρινής εξεταστικής επιτροπής, αφού μελέτησαν τις Βασικές Αρχές (Έγγραφο DGXXI/2128/95 Rev. 2) του προγράμματος NCTS της Επιτροπής, υπογράμμισαν στις συστάσεις τους ότι το NCTS αποτελεί θεμελιώδη προϋπόθεση για την εξασφάλιση του ελέγχου του καθεστώτος κοινοτικής/κοινής διαμετακόμισης και κατέληξαν στο συμπέρασμα ότι θα πρέπει να εφαρμοστεί χωρίς καθυστέρηση.

Συνεπώς, με την απόφαση 105/2000/EΚ της 17ης Δεκεμβρίου 1999 [4], που τροποποιεί την απόφαση 210/97/EΚ, το Ευρωπαϊκό Κοινοβούλιο και το Συμβούλιο αναφέρθηκαν ειδικά στο NCTS και, αναγνωρίζοντας τις καθυστερήσεις που παρατηρήθηκαν κατά τη μηχανοργάνωση του συστήματος, καθόρισαν ως νέα ημερομηνία για την έναρξη εφαρμογής του τις 30 Ιουνίου 2003.

[4] ΕΕ L13, 19.01.2000, σ. 1

Εκτός από τη μηχανοργάνωση της διαμετακόμισης, η προσωρινή εξεταστική επιτροπή διατύπωσε συστάσεις για τη βελτίωση και την απλούστευση της νομοθεσίας που διέπει την κοινοτική και την κοινή διαμετακόμιση.

Σ'αυτό το πλαίσιο, η μεταρρύθμιση της Κοινότητας (Κανονισμός (EΚ) αριθ. 2787/2000 [5] της Επιτροπής) και η νομοθεσία για την κοινή διαμετακόμιση (απόφαση αριθ. 1/2000 [6] της μεικτής επιτροπής ΕΚ-ΕΖΕΣ) τέθηκαν σε ισχύ την 1η Ιανουαρίου 2001. Η μεταρρύθμιση της νομοθεσίας για τη διαμετακόμιση δημιούργησε ιδίως νέα δομή της νομικής βάσης, αύξησε την ομοιογένεια των συστημάτων κοινοτικής και κοινής διαμετακόμισης και επαναπροσδιόρισε το σύστημα εγγυήσεων.

[5] ΕΕ L330, 27.12.2000, σ. 1

[6] ΕΕ L9, 12.01.2001, σ. 1

Όλες οι τροποποιήσεις που επήλθαν με τη μεταρρύθμιση εφαρμόστηκαν και στις προδιαγραφές συστήματος του NCTS.

2.2. Το NCTS και οι οικονομικοί παράγοντες

Σύμφωνα με τη μεταρρύθμιση της κοινοτικής/κοινής διαμετακόμισης που προαναφέρθηκε και με τον κανονισμό (EΚ) αριθ. 993/2001 της Επιτροπής [7], οι εγκεκριμένοι επιχειρηματίες [8] οφείλουν να είναι συνδεδεμένοι ηλεκτρονικά με το NCTS μέχρι τις 31 Μαρτίου 2004 το αργότερο. Αναμένεται ότι αυτή η νομική απαίτηση θα επιφέρει τη σύνδεση των επιχειρήσεων με το σύστημα το ταχύτερο δυνατό.

[7] ΕΕ L141, 28.05.2001, σ. 1

[8] Ρήτρα αναθεώρησης για τους εγκεκριμένους αποστολείς, σύμφωνα με τον κανονισμό (ΕΚ) αριθ. 993/2001.

Κατά την ένατη συνεδρίαση της 'Ομάδας επαφών για τη διαμετακόμιση' (τελωνεία και επιχειρήσεις) που πραγματοποιήθηκε στις Βρυξέλλες στις 13 Δεκεμβρίου 2002, παρουσιάστηκε στο κοινό η λειτουργικότητα του NCTS, όπως περιγράφεται στις προδιαγραφές λειτουργίας του συστήματος διαμετακόμισης (FTSS), και διευκρινίστηκε λεπτομερώς βάσει πρακτικών παραδειγμάτων αποστολών στο πλαίσιο διαμετακόμισης. Σκοπός της παρουσίασης ήταν η υπενθύμιση στους αντιπροσώπους των εμπορικών ενώσεων των πολυάριθμων δυνατοτήτων που προσφέρει το NCTS και η υπογράμμιση των πλεονεκτημάτων που μπορεί να αποκομίσει η εμπορική κοινότητα από τη σύνδεσή της με το μηχανογραφημένο σύστημα διαμετακόμισης.

Οι επιχειρήσεις επιβεβαίωσαν ομόφωνα ότι οι προδιαγραφές λειτουργίας πληρούν όλες τις απαιτήσεις. Υπογράμμισαν, ωστόσο, ότι λόγω του γεγονότος ότι η εφαρμογή του NCTS σε εθνικό επίπεδο εμπίπτει στην αρμοδιότητα των εθνικών διοικήσεων, οι διεπαφές μεταξύ τελωνείων και επιχειρήσεων είναι διαφορετικές από χώρα σε χώρα.

2.3. Μέλλον του NCTS

ΤΟ ΠΡΟΓΡΑΜΜΑ NCTS ΠΕΡΙΟΡΙΣΤΗΚΕ ΑΡΧΙΚΑ ΣΤΟ ΚΑΘΕΣΤΩΣ ΔΙΑΜΕΤΑΚΟΜΙΣΗΣ. ΛΑΜΒΑΝΟΜΕΝΩΝ, ΩΣΤΟΣΟ, ΥΠΟΨΗ ΤΩΝ ΔΥΝΑΤΟΤΗΤΩΝ ΠΟΥ ΠΡΟΣΦΕΡΕΙ ΤΟ ΣΥΣΤΗΜΑ ΟΣΟΝ ΑΦΟΡΑ ΤΗΝ ΑΝΤΑΛΛΑΓΗ ΠΛΗΡΟΦΟΡΙΩΝ ΜΕΤΑΞΥ ΤΕΛΩΝΕΙΑΚΩΝ ΔΙΟΙΚΗΣΕΩΝ ΚΑΘΩΣ ΚΑΙ ΤΩΝ ΠΡΟΣΦΑΤΩΝ ΕΞΕΛΙΞΕΩΝ ΟΣΟΝ ΑΦΟΡΑ ΤΙΣ ΑΠΑΙΤΗΣΕΙΣ ΕΛΕΓΧΟΥ ΚΑΤΑ ΤΗΝ ΕΞΑΓΩΓΗ, ΤΗΣ CONTAINER SECURITY INITIATIVE (CSI) ΤΩΝ ΗΠΑ, ΤΗΣ ΑΝΑΓΚΗΣ ΠΑΡΑΚΟΛΟΥΘΗΣΗΣ ΤΗΣ ΚΥΚΛΟΦΟΡΙΑΣ ΤΩΝ ΕΜΠΟΡΕΥΜΑΤΩΝ ΠΟΥ ΥΠΟΚΕΙΝΤΑΙ ΣΕ ΕΙΔΙΚΟΥΣ ΦΟΡΟΥΣ ΚΑΤΑΝΑΛΩΣΗΣ ΚΑΙ ΤΟΥ ΣΧΕΔΙΟΥ ΤΗΣ ΕΠΙΤΡΟΠΗΣ ΓΙΑ ΑΝΑΠΤΥΞΗ ΤΩΝ "ΗΛΕΚΤΡΟΝΙΚΩΝ ΤΕΛΩΝΕΙΩΝ", ΤΟ NCTS ΚΑΤΕΣΤΗ Η ΡΑΧΟΚΟΚΚΑΛΙΑ ΟΛΩΝ ΑΥΤΩΝ ΤΩΝ ΣΧΕΔΙΩΝ. ΠΡΑΓΜΑΤΙ Η ΦΙΛΟΣΟΦΙΑ ΤΟΥ NCTS, ΣΕ ΣΥΝΔΥΑΣΜΟ ΜΕ ΤΗ ΔΟΜΗ ΠΟΥ ΑΝΑΠΤΥΧΘΗΚΕ ΣΧΕΤΙΚΑ ΚΑΙ ΜΕ ΤΟΝ ΤΡΟΠΟ ΑΝΤΑΛΛΑΓΗΣ ΠΛΗΡΟΦΟΡΙΩΝ ΜΕΤΑΞΥ ΔΙΟΙΚΗΣΕΩΝ, ΘΑ ΑΠΟΤΕΛΕΣΟΥΝ ΤΗ ΒΑΣΗ ΓΙΑ ΟΛΑ ΑΥΤΑ ΤΑ ΣΧΕΔΙΑ. ΣΤΗΝ ΠΡΑΓΜΑΤΙΚΟΤΗΤΑ, ΤΟ NCTS ΠΑΡΕΧΕΙ ΔΙΕΥΚΟΛΥΝΣΕΙΣ ΣΤΙΣ ΔΙΑΦΟΡΕΣ ΕΥΡΩΠΑΪΚΕΣ ΔΙΟΙΚΗΣΕΙΣ, ΩΣΤΕ ΝΑ ΕΡΓΑΣΤΟΥΝ ΜΕ ΔΙΑΦΟΡΕΤΙΚΟ ΤΡΟΠΟ.

3. ΤΟ ΠΡΟΓΡΑΜΜΑ NCTS ΚΑΙ Η ΕΦΑΡΜΟΓΗ ΤΟΥ ΣΤΑ ΚΡΑΤΗ ΜΕΛΗ ΤΗΣ ΕΕ

3.1. Ανάπτυξη του προγράμματος NCTS

Το πρόγραμμα NCTS καλύπτει τα καθεστώτα διαμετακόμισης που διεκπεραιώνονται βάσει του ΕΔΕ (Ενιαίο Διοικητικό Έγγραφο) - ανεξάρτητα από το χρησιμοποιούμενο μεταφορικό μέσο - συμπεριλαμβανομένων των απλουστευμένων διαδικασιών που εφαρμόζονται στα τελωνεία αναχώρησης και προορισμού. Αυτό σημαίνει ότι, προς το παρόν, το πρόγραμμα NCTS αφορά κυρίως τις οδικές μεταφορές. Πράγματι, για άλλους τρόπους μεταφοράς (σιδηρόδρομο, μεγάλα εμπορευματοκιβώτια, αεροπορικές, θαλάσσιες μεταφορές, μεταφορές με αγωγούς) εφαρμόζονται διαφορετικές ειδικές διαδικασίες που δεν βασίζονται στη χρήση του ΕΔΕ. η συμβατότητα αυτών με το NCTS θα αξιολογηθεί το ταχύτερο δυνατό.

Η Επιτροπή παρέχει τις κατευθύνσεις για το πρόγραμμα NCTS και παρακολουθεί στενά την εφαρμογή του:

- δημιουργώντας το κατάλληλο πλαίσιο επιτροπών σε επίπεδο λήψης των αποφάσεων και λειτουργίας.

- προτείνοντας τις αναγκαίες νομικές και διοικητικές βελτιώσεις.

- καθορίζοντας τις αναγκαίες προδιαγραφές του συστήματος.

- ρυθμίζοντας την κατάλληλη επικοινωνία μεταξύ των μερών που συμμετέχουν στο πρόγραμμα (υπηρεσία υποστήριξης, σύγκληση διασκέψεων, εργαστήρια).

- καταρτίζοντας και μεταχειριζόμενη την "κατάσταση τελωνείων" και δοκιμάζοντας εργαλεία για τις εθνικές διοικήσεις.

- εξασφαλίζοντας τον τεχνικό συντονισμό και αναπτύσσοντας τον αποκαλούμενο ελάχιστο κοινό πυρήνα (MCC) (εφαρμογή της διαμετακόμισης). και

- συντονίζοντας και στηρίζοντας τις χώρες που συμμετέχουν στο πρόγραμμα.

Αφού το NCTS εφαρμόστηκε αρχικά σε περιορισμένο αριθμό τελωνείων και σε περιορισμένη έκταση (στις τέσσερις χώρες Γερμανία, Ιταλία, Ισπανία και Ελβετία άρχισε στις 10 Μαΐου 2000, ενώ οι Κάτω Χώρες, η Νορβηγία και η Τσεχική Δημοκρατία πρόκειται να προσχωρήσουν στο σύστημα αργότερα, το 2000 και 2001), η λειτουργία του άρχισε να επεκτείνεται από τις 3 Δεκεμβρίου 2001. Μέχρι σήμερα έχουν διεκπεραιωθεί 200.000 αποστολές από το σύστημα με εβδομαδιαίο μέσο όρο 7.500 αποστολές τελευταία. Τα συνεδεδεμένα με το NCTS τελωνεία ανέρχονται σήμερα σε 868 (27% του συνόλου).

Από έρευνα των εθνικών διοικήσεων που διενήργησε η Επιτροπή κατά το δεύτερο εξάμηνο του 2001 προέκυψε ότι, ενώ οι μισές τελωνειακές διοικήσεις της ΕΕ σημείωναν σημαντική πρόοδο όσον αφορά την εφαρμογή του NCTS, ο σχεδιασμός εφαρμογής του προγράμματος από ορισμένες άλλες διοικήσεις παρουσίαζε σημαντικές καθυστερήσεις.

Συνεπώς, για να εμποδιστούν περαιτέρω καθυστερήσεις στην εφαρμογή του NCTS, η Επιτροπή ανέλαβε την πρωτοβουλία:

- να απευθυνθεί με επιστολή στους υπουργούς οικονομικών των χωρών μελών στις 28 Φεβρουαρίου 2002, για να εκφράσει τις ανησυχίες της για ορισμένα κράτη μέλη που δεν τηρούν την προθεσμία που λήγει στα μέσα του 2003 για πλήρη εφαρμογή του NCTS.

- να παρέμβει στο Συμβούλιο Εσωτερικής Αγοράς την 1η Μαρτίου 2002 για να επαναλάβει τις σοβαρές της ανησυχίες, επειδή ορισμένα κράτη μέλη δεν είχαν ακόμη δημιουργήσει την αναγκαία υποδομή για την εφαρμογή του NCTS.

- να απευθυνθεί με επιστολή στον πρόεδρο του Ευρωπαϊκού Κοινοβουλίου και στον προεδρεύοντα της COCOBU, στις 12 Απριλίου 2002 για να επιστήσει την προσοχή τους στις καθυστερήσεις όσον αφορά το σχεδιασμό της εφαρμογής του NCTS σε ορισμένα κράτη μέλη.

Κατά το δεύτερο εξάμηνο του 2002, η κατάσταση βελτιώθηκε. Συνεπεία της βελτίωσης, η κατάσταση όσον αφορά την εφαρμογή του NCTS στα κράτη μέλη της ΕΕ από τον Ιανουάριο 2003 και μετά περιγράφεται στην παράγραφο που ακολουθεί.

3.2. Εφαρμογή του NCTS στα κράτη μέλη της ΕΕ

Με βάση εκθέσεις των αντιπροσώπων που συμμετείχαν στην τελευταία επιτελική επιτροπή του NCTS στις 6 Δεκεμβρίου 2002, σε συνδυασμό με τις απόψεις που εξέφρασαν οι επιχειρηματίες κατά την τελευταία συνεδρίαση της ομάδας επαφών της διαμετακόμισης στις 13 Δεκεμβρίου 2002 και με τις πληροφορίες που διαθέτει η Επιτροπή, η κατάσταση στα κράτη μέλη της ΕΕ είναι η παρακάτω:

ΑΥΣΤΡΙΑ - Ανέπτυξε δική της εφαρμογή. Το λογισμικό είναι πλήρες και βρίσκεται σήμερα στο στάδιο της δοκιμής. Η Αυστρία θα συνδέσει το πρώτο τελωνείο κατά το δεύτερο τρίμηνο του 2003 και μέχρι τις 30 Ιουνίου 2003 θα συνδέσει όλα τα τελωνεία της, συμπεριλαμβανομένων εκείνων που πρόκειται να θιγούν από τη διεύρυνση.

Η πλειονότητα των αυστριακών τελωνείων θα θιγεί από την προσχώρηση της Τσεχικής Δημοκρατίας, της Σλοβακικής Δημοκρατίας, της Ουγγαρίας και της Σλοβενίας. Πράγματι, 1300 χιλιόμετρα περίπου από τα τρέχοντα αυστριακά εξωτερικά σύνορα με τις εν λόγω χώρες θα γίνουν εσωτερικά σύνορα της ΕΕ από την 1η Μαΐου 2004 και τα περισσότερα από τα τελωνεία που βρίσκονται κατά μήκος των εν λόγω συνόρων ενδέχεται να κλείσουν.

Επιχειρήσεις: Η αυστριακή τελωνειακή διοίκηση διατηρεί στενές εργασιακές σχέσεις με τις επιχειρήσεις και δεν έχουν αναφερθεί σημαντικά προβλήματα όσον αφορά την εφαρμογή του NCTS. Οι μικρές, ωστόσο, επιχειρήσεις αντιμετωπίζουν περισσότερες δυσκολίες λόγω προβλημάτων σχετικών με τη διεύρυνση.

ΒΕΛΓΙΟ - Έχει θέσει σε εφαρμογή τον MCC. Αναμένεται ότι το τελωνείο της Αμβέρσας θα είναι το πρώτο που θα συνδεθεί στις αρχές του 2003 και ότι όλα τα λοιπά τελωνεία στην τελωνειακή περιοχή της Αμβέρσας θα έχουν συνδεθεί μέχρι το τέλος Μαρτίου. Τα υπόλοιπα τελωνεία θα συνδεθούν μέχρι το τέλος Μαΐου 2003.

Επιχειρήσεις: Το ισχύον σύστημα εκτελωνισμών θα πρέπει να προσαρμοστεί στο NCTS και να εξασφαλίσει για τις επιχειρήσεις ενιαίο σημείο εισόδου για όλες τις εφαρμογές. Εκπονείται νομοθετική πράξη που θα επιβάλει στις επιχειρήσεις να χρησιμοποιούν ηλεκτρονικά μέσα για την έναρξη της κυκλοφορίας εμπορευμάτων υπό διαμετακόμιση από την 1η Ιουλίου 2003.

ΔΑΝΙΑ - Έχει θέσει σε εφαρμογή τον MCC. Η Δανία άρχισε τις εργασίες στις 2 Δεκεμβρίου 2002 σε όλα τα τελωνεία της, που λειτουργούν κυρίως ως τελωνεία προορισμού. Τα εν λόγω τελωνεία ασχολούνται τώρα όλο και περισσότερο με την κυκλοφορία εμπορευμάτων υπό διαμετακόμιση.

Επιχειρήσεις: Ορισμένες δανικές επιχειρήσεις είναι ήδη συνδεδεμένες με το σύστημα και η δανική διοίκηση έχει αναλάβει τη δέσμευση να ενθαρρύνει τις επιχειρήσεις να συνδεθούν με το NCTS.

ΦΙΝΛΑΝΔΙΑ - Ανέπτυξε δική της εφαρμογή. Το λογισμικό είναι πλήρες και βρίσκεται σήμερα στο στάδιο της δοκιμής. Η σύνδεση των τελωνείων θα αρχίσει σύντομα και θα συμπληρωθεί περί τα μέσα του 2003.

Επιχειρήσεις: Η Φινλανδία έχει δηλώσει ότι διατηρεί θετικές επαφές με τις επιχειρήσεις. Οι πρώτες δοκιμές του λογισμικού των επιχειρήσεων αναμένονται τον Ιούνιο 2003.

ΓΑΛΛΙΑ - Ανέπτυξε δική της εφαρμογή. Το λογισμικό είναι πλήρες και βρίσκεται στο στάδιο των δοκιμών και αναμένεται ότι θα εφαρμοστεί σε όλα τα τελωνεία από το Μάιο μέχρι τον Ιούνιο 2003. Η γαλλική τελωνειακή διοίκηση είναι βέβαιη ότι θα μπορέσει να ανταποκριθεί στις προθεσμίες και να έχει συνδέσει τα τελωνεία της μέχρι το τέλος Ιουνίου 2003.

Επιχειρήσεις: Η Γαλλία έχει αναφέρει ότι διατηρεί καλές εργασιακές σχέσεις με την εμπορική κοινότητα και σκοπεύει να επιτρέψει την πρόσβαση των εμπορικών επιχειρήσεων στο NCTS μέχρι το τέλος του Μαΐου 2003. Διάφορες επιχειρήσεις θεσπίζουν μέτρα για την προσαρμογή του συστήματός τους στο NCTS που θα επιτευχθεί κατά το δεύτερο τρίμηνο του 2003 το αργότερο.

ΓΕΡΜΑΝΙΑ - Ανέπτυξε δική της εφαρμογή. 111 τελωνεία είναι ήδη συνδεδεμένα με το NCTS. Κατά το πρώτο εξάμηνο του 2003, θα συνδέονται κάθε μήνα 60 τελωνεία, ώστε μέχρι τα μέσα Ιουνίου όλα τα γερμανικά τελωνεία να είναι συνδεδεμένα με το NCTS. Η Γερμανία ήταν μεταξύ των πρώτων τεσσάρων χωρών που άρχισαν εργασίες στις 10 Ιουνίου 2000 και διαδραμάτισε σημαντικό ρόλο στο πρόγραμμα NCTS καθώς και κατά την πρώτη διεθνή δοκιμαστική εκστρατεία.

Επιχειρήσεις: Ορισμένες εταιρείες λογισμικού πιστοποίησαν τις εφαρμογές τους για τη διαμεκόμιση που προορίζονται για τις επιχειρήσεις. Αναμένεται ότι μεγάλος αριθμός εγκεκριμένων αποστολέων και εγκεκριμένων παραληπτών θα συνδεθούν με το NCTS στο άμεσο μέλλον.

ΕΛΛΑΔΑ - Αναπτύσσει δική της εφαρμογή. Η ελληνική τελωνειακή διοίκηση βρίσκεται στο στάδιο μηχανοργάνωσης όλων των τελωνειακών καθεστώτων και τελωνείων και το ολοκληρωμένο τελωνειακό σύστημα της χώρας θα έχει εφαρμοστεί πλήρως μέχρι το τέλος του 2003. Στο πλαίσιο του NCTS, η ανάπτυξη της εφαρμογής άρχισε κατά το δεύτερο εξάμηνο του 2002 και, σύμφωνα με την τελωνειακή υπηρεσία, οι δοκιμές θα αρχίσουν το Μάρτιο 2003, ενώ όλα τα ελληνικά τελωνεία θα συνδεθούν εντός της προθεσμίας στα μέσα του 2003. Το σχέδιο αυτό είναι εξαιρετικά φιλόδοξο λόγω του σύντομου χρόνου που παραμένει για την ολοκλήρωσή του και συνεπώς παρουσιάζει σημαντικό κίνδυνο. Επιχειρήσεις: η ελληνική τελωνειακή διοίκηση μελετά σχέδιο για τη σύνδεση των επιχειρήσεων με στόχο τη σύνδεσή τους μέχρι το πρώτο τρίμηνο του 2004.

ΙΡΛΑΝΔΙΑ - Έχει θέσει σε εφαρμογή τον MCC. Το πρώτο ιρλανδικό τελωνείο θα συνδεθεί με το NCTS το Μάρτιο 2003 και όλα τα υπόλοιπα 40 τελωνεία θα συνδεθούν σταδιακά πριν από τη λήξη της προθεσμίας στις 30 Ιουνίου 2003.

Επιχειρήσεις: Επειδή το ισχύον σύστημα καταχώρησης δεδομένων δεν είναι κατάλληλο για τη διαχείριση του NCTS, η ιρλανδική διοίκηση άρχισε την ανάπτυξη νέας διεπαφής για τις επιχειρήσεις τον Ιανουάριο 2003. Οι επιχειρήσεις αντέδρασαν θετικά σ'αυτή την ανάπτυξη.

ΙΤΑΛΙΑ - Ανέπτυξε δική της εφαρμογή. Όλα τα ιταλικά τελωνεία είναι ήδη συνδεδεμένα με το NCTS. Η Ιταλία ήταν μεταξύ των πρώτων τεσσάρων χωρών που άρχισαν εργασίες στις 10 Ιουνίου 2000, διαδραμάτισε σημαντικό ρόλο στο πρόγραμμα NCTS και συμβάλλει σήμερα σημαντικά στις πράξεις διαμετακόμισης που διεκπεραιώνονται από το σύστημα (40% του συνόλου).

Οι επιχειρήσεις (που δεν χρησιμοποιούν απλουστευμένες διαδικασίες) έχουν τη δυνατότητα να υποβάλουν δήλωση διαμετακόμισης δια της ηλεκτρονικής οδού από τον Ιούλιο 2002. Διεξάγονται δοκιμές για την εφαρμογή που αφορά τους εγκεκριμένους αποστολείς και παραλήπτες, που αναμένεται ότι θα αρχίσει να λειτουργεί κατά το τέλος Απριλίου 2003.

ΛΟΥΞΕΜΒΟΥΡΓΟ - Το Βέλγιο και το Λουξεμβούργο θα χρησιμοποιούν από κοινού τον MCC. Το Λουξεμβούργο μελετά τη λύση αυτή από κοινού με την Επιτροπή. Σύμφωνα με το σχέδιο αυτό, αναμένεται ότι το Λουξεμβούργο θα συνδέσει όλα τα τελωνεία του με το NCTS από τον Απρίλιο έως τον Ιούνιο 2003. Φαίνεται όλο και περισσότερο ότι το εν λόγω σχέδιο είναι δύσκολο να υλοποιηθεί.

Οι επιχειρήσεις θα συνδεθούν με το NCTS μέσω του ήδη υπάρχοντος τελωνειακού συστήματος.

ΚΑΤΩ ΧΩΡΕΣ - Έχει θέσει σε εφαρμογή τον MCC. Οι Κάτω Χώρες χρησιμοποιούν το σύστημα από το 2000 αλλά μέχρι σήμερα το έχουν εφαρμόσει σε μερικές μόνο περιπτώσεις, που ανέρχονται στο 1,4% του συνόλου. Εκτός από εννέα τελωνεία στο Ρότερνταμ, που θα συνδεθούν το Μάρτιο 2003, όλα τα ολλανδικά τελωνεία είναι συνδεδεμένα με το NCTS.

Επιχειρήσεις: Πέντε επιχειρήσεις έχουν ήδη συνδεθεί με το NCTS, ενώ έξι εταιρείες λογισμικού έχουν αναπτύξει εφαρμογές NCTS που διατίθενται στην αγορά. Αναμένεται, συνεπώς, ότι ο αριθμός των συνδεδεμένων επιχειρήσεων θα αυξηθεί σημαντικά στο άμεσο μέλλον.

ΠΟΡΤΟΓΑΛΙΑ - Έχει εφαρμόσει τον MCC και βρίσκεται στο στάδιο κατάρτισης του προσωπικού. Σύμφωνα με το εθνικό χρονοδιάγραμμα, αναμένεται ότι το πρώτο τελωνείο θα συνδεθεί με το NCTS την 1η Απριλίου 2003 και η σύνδεση των υπόλοιπων τελωνείων θα ολοκληρωθεί μέχρι το τέλος Ιουνίου 2003.

Επιχειρήσεις: Η διοίκηση θεσπίζει μέτρα που θα επιτρέπουν στις επιχειρήσεις να υποβάλλουν δήλωση με διάφορα τεχνικά μέσα.

ΣΟΥΗΔΙΑ - Έχει θέσει σε εφαρμογή τον MCC. Όλα τα σουηδικά ήταν συνδεδεμένα με το NCTS στις 2 Ιανουαρίου 2003.

Επιχειρήσεις: Υπάρχει στενή συνεργασία με τις επιχειρήσεις, τους μεταφορείς και τις εταιρείες λογισμικού και το πρώτο μήνυμα EDI θα ανταλλαγεί το Μάρτιο 2003. Μέχρι το τέλος του 2003, αναμένεται ότι μεγάλο ποσοστό δηλώσεων θα υποβάλλεται με EDI.

ΙΣΠΑΝΙΑ - Ανέπτυξε δική της εφαρμογή. Όλα τα ισπανικά τελωνεία είναι ήδη συνδεδεμένα με το NCTS. Η Ισπανία ήταν πρωτοπόρος καθόλη τη διάρκεια εφαρμογής του NCTS και διαδραμάτισε σημαντικό ρόλο για την επιτυχία του προγράμματος. Σήμερα η Ισπανία συμμετέχει στη διεκπεραίωση από το σύστημα μεγάλου αριθμού πράξεων διαμετακόμισης (40% του συνόλου).

Επιχειρήσεις: Όλοι οι εγκεκριμένοι αποστολείς και εγκεκριμένοι παραλήπτες της Ισπανίας είναι συνδεδεμένοι με το NCTS.

ΗΝΩΜΕΝΟ ΒΑΣΙΛΕΙΟ - Έχει θέσει σε εφαρμογή τον MCC. Τα έξι πρώτα τελωνεία συνδέθηκαν στις 6 Ιανουαρίου 2003 και αναμένεται ότι όλα τα υπόλοιπα τελωνεία θα συνδεθούν μέχρι το τέλος Ιουνίου 2003.

Οι επιχειρήσεις θα είναι σε θέση να συνδεθούν με το NCTS με ηλεκτρονικό ταχυδρομείο από τον Απρίλιο 2003.

3.3. Αξιολόγηση

Γενικά:

Όπως αναφέρθηκε παραπάνω, τα σχέδια του Βελγίου, της Γαλλίας, της Φινλανδίας, της Ιρλανδίας και της Πορτογαλίας περιέχουν όλα αυστηρά χρονοδιαγράμματα για την τήρηση των προθεσμιών που έχει καθορίσει το Κοινοβούλιο και το Συμβούλιο της ΕΕ για την πλήρη εφαρμογή του NCTS. Οι σχετικές διοικήσεις γνωρίζουν πολύ καλά αυτή την κατάσταση και έχουν ανακοινώσει ότι έχουν λάβει όλα τα αναγκαία μέτρα για να τηρήσουν τις προθεσμίες.

Ελλάδα:

Η Ελλάδα έχει αναλάβει τη δέσμευση να τηρήσει την προθεσμία της 30ης Ιουνίου 2003. Ωστόσο, μετά από επανειλημμένες αλλαγές στη στρατηγική του προγράμματος και στη διαχείρισή του, η Ελλάδα δεν ήταν σε θέση να αρχίσει πριν από το δεύτερο εξάμηνο του 2002 την ανάπτυξη της εφαρμογής για τη διαμετακόμιση. Για το λόγο αυτό, η Επιτροπή διατηρεί επιφυλάξεις όσον αφορά τη βιωσιμότητα του ελληνικού σχεδίου εφαρμογής για το NCTS. Το ελληνικό εθνικό σχέδιο για σύνδεση του πρώτου τελωνείου στις 30 Μαΐου 2003 και των υπόλοιπων τελωνείων ένα μήνα αργότερα, φαίνεται εξαιρετικά αισιόδοξο, ιδίως επειδή η εφαρμογή δεν έχει ακόμη αναπτυχθεί πλήρως. Λαμβάνοντας υπόψη το χρόνο που απαιτείται για: την ολοκλήρωση της ανάπτυξης της εφαρμογής, τα διάφορα στάδια δοκιμών που χρειάζονται, την κατάρτιση του προσωπικού και την τοπική εγκατάσταση της εφαρμογής, το ελληνικό σχέδιο θα αντιμετωπίσει εξαιρετικές δυσκολίες.

Αυστρία :

Η Αυστρία έχει αναλάβει τη δέσμευση να τηρήσει την προθεσμία του τέλους Ιουνίου 2003 για όλα τα τελωνεία της, συμπεριλαμβανομένων αυτών που θα θιγούν από τη διεύρυνση. Ωστόσο, το χρονοδιάγραμμα για την επίτευξη αυτού του στόχου είναι εξαιρετικά αυστηρό όσον αφορά τις δράσεις που πρόκειται ακόμη να εκτελεστούν και δεν αφήνει κανένα περιθώριο για ενδεχόμενα απρόοπτα.

Λουξεμβούργο :

ΤΟ ΛΟΥΞΕΜΒΟΥΡΓΟ ΕΞΕΦΡΑΣΕ ΕΠΙΣΗΣ ΤΗ ΔΕΣΜΕΥΣΗ ΤΟΥ ΝΑ ΤΗΡΗΣΕΙ ΤΗΝ ΠΡΟΘΕΣΜΙΑ ΤΗΣ 30ΗΣ ΙΟΥΝΙΟΥ 2003 ΚΑΙ ΜΕΛΕΤΑ ΤΑ ΜΕΣΑ ΓΙΑ ΤΗΝ ΤΗΡΗΣΗ ΤΗΣ ΠΡΟΘΕΣΜΙΑΣ. ΩΣΤΟΣΟ, ΤΟ ΧΡΟΝΟΔΙΑΓΡΑΜΜΑ ΓΙΑ ΤΙΣ ΥΠΟΛΟΙΠΕΣ ΔΡΑΣΕΙΣ ΠΟΥ ΠΡΕΠΕΙ ΝΑ ΟΛΟΚΛΗΡΩΘΟΥΝ ΜΕΧΡΙ ΤΟΝ ΙΟΥΝΙΟ 2003 ΕΙΝΑΙ ΕΞΑΙΡΕΤΙΚΑ ΑΥΣΤΗΡΟ ΚΑΙ ΑΝΑΜΕΝΕΤΑΙ ΟΤΙ ΘΑ ΥΠΑΡΞΕΙ ΕΠΕΚΤΑΣΗ ΤΟΥ ΠΕΡΙΒΑΛΛΟΝΤΟΣ NCTS ΤΟΥ ΒΕΛΓΙΟΥ. ΑΚΟΜΗ, ΤΟ ΧΡΟΝΟΔΙΑΓΡΑΜΜΑ ΤΟΥ ΛΟΥΞΕΜΒΟΥΡΓΟΥ ΠΑΡΕΧΕΙ ΕΛΑΧΙΣΤΕΣ ΔΥΝΑΤΟΤΗΤΕΣ ΓΙΑ ΤΗΝ ΑΝΤΙΜΕΤΩΠΙΣΗ ΑΠΡΟΒΛΕΠΤΩΝ ΔΥΣΧΕΡΕΙΩΝ ΠΟΥ ΕΝΔΕΧΕΤΑΙ ΝΑ ΠΡΟΚΥΨΟΥΝ ΑΠΟ ΤΗΝ ΕΦΑΡΜΟΓΗ ΤΟΥ ΣΥΣΤΗΜΑΤΟΣ NCTS.

4. ΣΤΑΔΙΟ ΕΦΑΡΜΟΓΗΣ ΤΟΥ NCTS ΣΤΙΣ ΑΛΛΕΣ ΧΩΡΕΣ

4.1. Στα συμβαλλόμενα μέρη της σύμβασης για το καθεστώς κοινής διαμετακόμισης

Η κατάσταση εφαρμογής του NCTS στα άλλα συμβαλλόμενα μέρη της σύμβασης για το καθεστώς κοινής διαμετακόμισης μπορεί να συνοψισθεί στα εξής:

ΕΛΒΕΤΙΑ - Ανέπτυξε δική της εφαρμογή. Όλα τα ελβετικά τελωνεία είναι ήδη συνδεδεμένα με το NCTS. Ορισμένες επιχειρήσεις είναι ήδη συνδεδεμένες με το NCTS και αναμένεται ότι ο αριθμός τους θα αυξηθεί επειδή ορισμένα πακέτα λογισμικού έχουν πιστοποιηθεί και διατίθενται στην αγορά.

Η προσωρινή εξεταστική επιτροπή επέστησε, στην έκθεσή της, την προσοχή στις δυσκολίες όσον αφορά τη διοικητική συνδρομή με την Ελβετία και ζήτησε από την Επιτροπή να εκπονήσει σχετική έκθεση.

Η Ελβετία διαδραμάτισε σημαντικό ρόλο στο στάδιο της σύλληψης του προγράμματος NCTS και της εφαρμογής του. Συνεργάστηκε στενά με την Επιτροπή και τις λοιπές εθνικές διοικήσεις για την καθιέρωση του NCTS σύντομα και υπό τις καλύτερες προϋποθέσεις. Η Ελβετία ήταν μια από τις πρώτες χώρες που άρχισαν να το χρησιμοποιούν στις 10 Ιουνίου 2000. Επίσης, η Ελβετία πρόσφερε στην κεντρική ομάδα του προγράμματος ανεκτίμητη στήριξη συμμετέχοντας ενεργά στο στάδιο διεθνών δοκιμών και διοργάνωσε χρήσιμο εργαστήριο αξιολόγησης. Συμμετείχε, εξάλλου, δραστήρια σε όλες τις συνεδριάσεις και τις συνόδους επανεξέτασης στο πλαίσιο του NCTS.

Επιπλέον, οι τελωνειακές αρχές της Ελβετίας ανακοίνωσαν στους συμμετέχοντες στη μεικτή επιτροπή ΕΕ-Ελβετίας (Chiasso, Οκτώβριος 2002) το σχέδιό τους να αναπτύξουν την τελωνειακή υποδομή στο Chiasso (στα σύνορα Ελβετίας-Ιταλίας), ώστε να αυξήσουν τον αριθμό των λωρίδων κυκλοφορίας και να εκμεταλλευτούν πλήρως τις πληροφορίες που συλλέγουν στο πλαίσιο του NCTS για την άριστη διαχείριση των τελωνειακών εγκαταστάσεων. Το σχέδιο αυτό αναμένεται ότι θα οδηγήσει σε ταχύτερους εκτελωνισμούς 5000 περίπου φορτηγών ημερησίως και θα εξαλείψει την κυκλοφοριακή συμφόρηση κατά τις μεταφορές βορρά-νότου της Ευρώπης.

ΝΟΡΒΗΓΙΑ - Έχει θέσει σε εφαρμογή τον MCC. Όλα τα τελωνεία της Νορβηγίας είναι συνδεδεμένα με το NCTS πράγμα το οποίο συμβαίνει και με τις περισσότερες από τις επιχειρήσεις της. Τα νορβηγικά τελωνεία κάνουν χρήση του MCC για τις εθνικές πράξεις διαμετακόμισης και έχουν διεκπεραιώσει δεκάδες χιλιάδες περιπτώσεις διαμετακόμισης χωρίς δυσκολία.

ΙΣΛΑΝΔΙΑ - Ο ρόλος της είναι περιορισμένος στον τομέα της διαμετακόμισης. Πράγματι, στην Ισλανδία καταλήγει απλώς ένας πολύ μικρός αριθμός αποστολών υπό διαμετακόμιση.

Προς το παρόν, η Ισλανδία δεν έχει υποβάλει σχέδιο εφαρμογής του NCTS. Ωστόσο, σύμφωνα με ανεπίσημες επαφές, η Ισλανδία πρόκειται να συνδέσει τα λιγοστά τελωνεία της με το νορβηγικό σύστημα NCTS.

ΤΣΕΧΙΚΗ ΔΗΜΟΚΡΑΤΙΑ - Ανέπτυξε δική της εφαρμογή. Εννέα τελωνεία είναι ήδη συνδεδεμένα με το NCTS και τα υπόλοιπα τελωνεία θα συνδεθούν σταδιακά μέχρι το τέλος του πρώτου τριμήνου του 2003.

Επιχειρήσεις: Επτά πακέτα λογισμικού θα διατεθούν σύντομα στην αγορά. Η τελωνειακή διοίκηση της Τσεχικής Δημοκρατίας αποφάσισε την υποχρεωτική εφαρμογή του NCTS για όλες τις αποστολές υπό διαμετακόμιση που θα διενεργούνται από εγκεκριμένους επιχειρηματίες από 1ης Ιουλίου 2003.

ΟΥΓΓΑΡΙΑ - Θα εφαρμόσει τον MCC. Το υλικό και το λογισμικό θα πρέπει να έχουν εγκατασταθεί σε όλα τα τελωνεία μέχρι το Φεβρουάριο 2003. Η εγκατάσταση του κόμβου CCN/CSI στην Ουγγαρία θα πραγματοποιηθεί τον Ιούνιο 2003. Η σύνδεση των τελωνείων προβλέπεται για τα μέσα του 2003.

Επιχειρήσεις: Οι προδιαγραφές EDI παραδόθηκαν στις επιχειρήσεις το Νοέμβριο 2002. Οι εγκεκριμένοι αποστολείς πρέπει να συνδεθούν με το NCTS από τον Ιούνιο 2003, ενώ οι υπόλοιπες επιχειρήσεις πρέπει να συνδεθούν με το NCTS μέχρι το Μάρτιο 2004.

ΠΟΛΩΝΙΑ - Θα εφαρμόσει τον MCC. Ο κόμβος CCN/CSI θα πρέπει να εγκατασταθεί μέχρι τον Ιούνιο 2003. Η Πολωνία ανέφερε, πρόσφατα, καθυστερήσεις στο πρόγραμμα. Συνεπώς, αυτό δεν θα μπορεί να λειτουργήσει κατά τα μέσα 2003, αλλά αργότερα το ίδιο έτος. Σύμφωνα με το εθνικό σχέδιο του προγράμματος όλα τα τελωνεία της Πολωνίας θα είναι συνδεδεμένα με το NCTS κατά τη στιγμή της προσχώρησης.

Επιχειρήσεις: Η Πολωνία δεν διαθέτει ακόμη στρατηγική για σύνδεση με επιχειρήσεις. Σύμφωνα, ωστόσο, με το σχέδιο του προγράμματος οι επιχειρήσεις θα πρέπει να είναι συνδεδεμένες με το NCTS κατά τη στιγμή της προσχώρησης.

ΣΛΟΒΑΚΙΚΗ ΔΗΜΟΚΡΑΤΙΑ - Αναπτύσσει σήμερα τη δική της εφαρμογή που περιλαμβάνει λειτουργίες άλλες από τη διαμετακόμιση. Οι δοκιμές της παρούσας εφαρμογής θα αρχίσουν μετά την εγκατάσταση του κόμβου CCN/CSI, που προβλέπεται για τον Ιούνιο 2003. Σύμφωνα με το εθνικό σχέδιο, όλα τα τελωνεία θα είναι συνδεδεμένα με το NCTS μέχρι τα μέσα του 2003.Επιχειρήσεις: Δύο προμηθευτές αναπτύσσουν επί του παρόντος εφαρμογές λογιστικού για τη διεπαφή των επιχειρήσεων, οι οποίες θα πρέπει να είναι διαθέσιμες από το Μάιο 2003.

4.2. Εφαρμογή του NCTS σε άλλες χώρες

ΚΥΠΡΟΣ - Προγραμματίζει την εγκατάσταση του MCC ως μοναδική λύση. Η εγκατάσταση του κόμβου CCN/CSI θα πραγματοποιηθεί το Σεπτέμβριο 2003. Οι κυπριακές αρχές πιστεύουν ότι το NCTS θα είναι πλήρως λειτουργικό κατά τη στιγμή της προσχώρησης.

Επιχειρήσεις: Η Κύπρος δεν θα συνδέσει τις επιχειρήσεις με το NCTS, λόγω του ασήμαντου αριθμού αποστολών υπό διαμετακόμιση κατ'έτος.

ΕΣΘΟΝΙΑ - Η τελωνειακή διοίκηση της Εσθονίας αναπτύσσει εθνική εφαρμογή και θα εγκαταστήσει τον MCC ως εφεδρική λύση. Ο κόμβος CCN/CSI θα εγκατασταθεί μέχρι τον Ιούνιο 2003. Όλα τα τελωνεία της Εσθονίας διαθέτουν μηχανοργάνωση και είναι συνδεδεμένα με το εθνικό δίκτυο. Αναπτύσσεται πρόγραμμα διαμετακόμισης για το συγκεκριμένο σύστημα και αναμένεται ότι θα είναι έτοιμο για δοκιμή κατά το τέταρτο τρίμηνο του 2003. Οι εσθονικές αρχές πιστεύουν ότι το πρόγραμμα διαμετακόμισης θα είναι πλήρως λειτουργικό κατά τη στιγμή της προσχώρησης.

Επιχειρήσεις: Η δημοσίευση των προδιαγραφών για τις επιχειρήσεις έχει προγραμματιστεί για το Μάιο 2003. Οι επιχειρήσεις θα πρέπει να έχουν συνδεθεί κατά τη στιγμή της προσχώρησης.

ΛΕΤΟΝΙΑ - Πραγματοποιήθηκαν πάρα πολλές αλλαγές στρατηγικής του προγράμματος. Η Λετονία θα αποφασίσει το Μάιο 2003, εάν θα αναπτύξει εθνική εφαρμογή για τη διαμετακόμιση ή εάν θα χρησιμοποιήσει τον MCC. Σύμφωνα με το σχέδιο που διαβίβασε, η Λετονία θα έχει συνδέσει όλα τα τελωνεία μέχρι τη στιγμή της προσχώρησης.

ΛΙΘΟΥΑΝΙΑ - Θα εφαρμόσει τον MCC. Η Λιθουανία εξετάζει επί του παρόντος τις λειτουργικές και τεχνικές προδιαγραφές πριν από την εφαρμογή. Οι λιθουανικές αρχές πιστεύουν ότι το NCTS θα είναι πλήρως λειτουργικό κατά τη στιγμή της προσχώρησης. Σε περίπτωση που θα υπάρξουν δυσκολίες κατά την προσχώρηση, το NCTS μπορεί να χρησιμοποιηθεί (προσωρινά) ως μοναδική λύση.

ΜΑΛΤΑ - Κατά τη στιγμή της προσχώρησης, η τελωνειακή διοίκηση της Μάλτας θα εφαρμόσει νέο ολοκληρωμένο τελωνειακό σύστημα που θα περιλαμβάνει το NCTS (πρόγραμμα βασισμένο στον MCC).

ΣΛΟΒΕΝΙΑ - Θα εφαρμόσει τον MCC. Σε επίπεδο λειτουργίας, η τελωνειακή διοίκηση εφαρμόζει οργανωτική δομή που θα είναι σε θέση να επιτύχει τη διαχείριση του καθεστώτος κοινής διαμετακόμισης. Όλα τα τελωνεία της Σλοβενίας θα έχουν συνδεθεί κατά τη στιγμή της προσχώρησης. Η Σλοβενία έχει δεσμευθεί να έχει συνδέσει τις επιχειρήσεις της κατά τη στιγμή της προσχώρησης.

Η ΒΟΥΛΓΑΡΙΑ, η ΡΟΥΜΑΝΙΑ και η ΤΟΥΡΚΙΑ συμμετέχουν στα εργαστήρια του NCTS ως παρατηρητές και ετοιμάζονται να εφαρμόσουν το NCTS σε μεταγενέστερο στάδιο.

4.3. Αξιολόγηση

Πρέπει να δοθεί ιδιαίτερη προσοχή στις υποψήφιες χώρες. Πράγματι, ως μέρος του "κοινοτικού κεκτημένου", η πλήρης εφαρμογή του NCTS αποτελεί προαπαιτούμενο για τις υποψήφιες χώρες.

Στα αρχικά στάδια του προγράμματος NCTS, είχε αποφασιστεί ότι οι υποψήφιες χώρες θα έπρεπε να εφαρμόσουν το NCTS και να προσχωρήσουν στη σύμβαση για το καθεστώς κοινής διαμετακόμισης έτος πριν από την προσχώρησή τους στην ΕΕ. Ωστόσο, δεδομένου ότι υπήρξε μεταβολή στο χρονοδιάγραμμα για την πλήρη εφαρμογή του NCTS μεταξύ των κρατών μελών της ΕΕ και στο χρονοδιάγραμμα για την προσχώρηση, οι απαιτήσεις τροποποιήθηκαν όσον αφορά τις υποψήφιες χώρες. Οι εν λόγω χώρες υποχρεούνται κατά τη στιγμή της προσχώρησης:

να έχουν εφαρμόσει το NCTS.

να έχουν συνδέσει όλα τα τελωνεία τους.

να έχουν συνδέσει όλες τις εγκεκριμένες επιχειρήσεις τους.

Από τις δέκα υποψήφιες χώρες, τέσσερις από τις οποίες είναι συμβαλλόμενα μέρη της σύμβασης για το καθεστώς κοινής διαμετακόμισης, η Τσεχική Δημοκρατία έχει ήδη αρχίσει εργασίες σε εννέα τελωνεία. Η Ουγγαρία και η Σλοβακική Δημοκρατία θα εφαρμόσουν πλήρως το NCTS πριν από την προσχώρησή τους.

Η κατάσταση στις λοιπές επτά υποψήφιες χώρες έχει ως εξής:

Πολωνία

Έχουν πραγματοποιηθεί πολλαπλές αλλαγές στην οργάνωση της πολωνικής τελωνειακής διοίκησης και ιδιαίτερα στο προσωπικό που είναι αρμόδιο για το πρόγραμμα NCTS. Είναι δύσκολο να υπάρξει σαφής εικόνα της πραγματικής κατάστασης όσον αφορά την ανάπτυξη του συστήματος NCTS. Η Επιτροπή παρακολουθεί στενά τις εξελίξεις στην εν λόγω χώρα.

Λετονία

ΠΡΑΓΜΑΤΟΠΟΙΗΘΗΚΑΝ ΠΑΡΑ ΠΟΛΛΕΣ ΑΛΛΑΓΕΣ ΣΤΗ ΣΤΡΑΤΗΓΙΚΗ ΤΟΥ ΠΡΟΓΡΑΜΜΑΤΟΣ. ΜΕΧΡΙΣ ΟΤΟΥ Η ΛΕΤΟΝΙΑ ΑΠΟΦΑΣΙΣΕΙ ΤΟ ΜΑΙΟ 2003 ΕΑΝ ΘΑ ΑΝΑΠΤΥΞΕΙ ΕΘΝΙΚΗ ΕΦΑΡΜΟΓΗ ΓΙΑ ΤΗ ΔΙΑΜΕΤΑΚΟΜΙΣΗ Η ΕΑΝ ΘΑ ΧΡΗΣΙΜΟΠΟΙΗΣΕΙ ΤΟΝ MCC, ΑΝΑΜΕΝΕΤΑΙ ΟΤΙ ΘΑ ΧΡΗΣΙΜΟΠΟΙΕΙΤΑΙ Ο MCC. ΒΑΣΕΙ ΤΩΝ ΤΡΕΧΟΥΣΩΝ ΚΑΘΥΣΤΕΡΗΣΕΩΝ ΚΑΙ ΤΗΣ ΚΤΗΘΕΙΣΑΣ ΠΕΙΡΑΣ, ΥΠΑΡΧΕΙ ΜΕΓΑΛΟΣ ΚΙΝΔΥΝΟΣ Η ΛΕΤΟΝΙΑ ΝΑ ΜΗΝ ΜΠΟΡΕΙ ΝΑ ΕΦΑΡΜΟΣΕΙ ΤΟ ΠΡΟΓΡΑΜΜΑ ΚΑΤΑ ΤΗ ΣΤΙΓΜΗ ΤΗΣ ΠΡΟΣΧΩΡΗΣΗΣ.

5. ΣΥΜΠΕΡΑΣΜΑΤΑ

Λόγω των συντονισμένων προσπαθειών των τριών οργάνων -του Συμβουλίου, του Κοινοβουλίου και της Επιτροπής- τα κράτη μέλη της ΕΕ έχουν λάβει τα αναγκαία μέτρα, ώστε να συμμορφωθούν με τις υποχρεώσεις τους και η κατάσταση φαίνεται ικανοποιητική, υπό την προϋπόθεση ότι η Αυστρία, η Ελλάδα και το Λουξεμβούργο θα λάβουν τα αναγκαία μέτρα για να ετοιμαστούν εγκαίρως.

Συνιστάται να δοθεί ιδιαίτερη προσοχή στην εξέλιξη της κατάστασης στην Αυστρία, στην Ελλάδα και στο Λουξεμβούργο και, στο πλαίσιο του NCTS, να ενθαρρυνθεί η εμπορική κοινότητα να συνδεθεί με το μηχανογραφημένο σύστημα διαμετακόμισης.

Όσον αφορά τα συμβαλλόμενα μέρη της σύμβασης για το καθεστώς κοινής διαμετακόμισης, δεν αναμένονται προβλήματα από την Ελβετία και τη Νορβηγία, επειδή όλα τα τελωνεία είναι συνδεδεμένα με το NCTS. Ομοίως δεν αναμένονται προβλήματα από την Τσεχική Δημοκρατία, επειδή όλα τα τελωνεία θα συνδεθούν στο άμεσο μέλλον ούτε από την Ισλανδία, επειδή η χώρα αυτή έχει ελάχιστη σημασία για τη διαμετακόμιση.

Φαίνεται πιθανό ότι η Ουγγαρία και η Σλοβακική Δημοκρατία θα αρχίσουν τις εργασίες πριν από την προσχώρησή τους στην Ένωση. Για την Πολωνία, ωστόσο, διακρίνονται ήδη δυσκολίες και απαιτείται στενή παρακολούθηση της κατάστασης.

Οι λοιπές υποψήφιες χώρες ακόμη και αν δεν αποτελούν συμβαλλόμενα μέρη της σύμβασης για το καθεστώς κοινής διαμετακόμισης θα πρέπει να πληρούν τις προϋποθέσεις που καθορίστηκαν για τη διεύρυνση. Η Επιτροπή σκοπεύει, συνεπώς, να παρακολουθεί στενά την πρόοδο που σημειώνεται όσον αφορά την εφαρμογή του NCTS. Ειδικότερα πρέπει να παρακολουθείται η κατάσταση στη Λετονία.

Τέλος, για να διατηρηθούν τα οφέλη του NCTS για τις πλήρως λειτουργούσες τελωνειακές διοικήσεις και τις επιχειρήσεις, η Επιτροπή σκοπεύει, εφόσον χρειάζεται, να ζητήσει από τις τελωνειακές υπηρεσίες που δεν λειτουργούν πλήρως να θεσπίσουν ειδικά μέτρα, ώστε κυκλοφορία εμπορευμάτων που έχει αρχίσει στο πλαίσιο του NCTS να ολοκληρώνεται χωρίς καθυστέρηση, ακόμη και αν περατούται σε τελωνείο που δεν είναι συνδεδεμένο με το NCTS.